CELEX: 22022D1086
Language: ro
Date: 2022-02-04 00:00:00
Title: Decizia NR. 38/2022 a Comitetului mixt al SEE din 4 februarie 2022 de modificare a anexei II (Reglementări tehnice, standarde, încercări și certificare) la Acordul privind SEE [2022/1086]

30.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 175/63
               
            
         DECIZIA NR. 38/2022 A COMITETULUI MIXT AL SEE
         din 4 februarie 2022
         de modificare a anexei II (Reglementări tehnice, standarde, încercări și certificare) la Acordul privind SEE [2022/1086]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul delegat (UE) 2021/715 al Comisiei din 20 ianuarie 2021 de modificare a Regulamentului (UE) 2018/848 al Parlamentului European și al Consiliului în ceea ce privește cerințele aplicabile grupurilor de operatori (1) trebuie încorporat în Acordul privind SEE.
                  
               
                     (2)
                  
                  
                     Regulamentul delegat (UE) 2021/1189 al Comisiei din 7 mai 2021 de completare a Regulamentului (UE) 2018/848 al Parlamentului European și al Consiliului în ceea ce privește producția și comercializarea materialului de reproducere a plantelor din material eterogen ecologic provenit de la anumite genuri sau specii (2) trebuie încorporat în Acordul privind SEE.
                  
               
                     (3)
                  
                  
                     Regulamentul de punere în aplicare (UE) 2021/279 al Comisiei din 22 februarie 2021 de stabilire a normelor de aplicare a Regulamentului (UE) 2018/848 al Parlamentului European și al Consiliului în ceea ce privește controalele și alte măsuri de asigurare a trasabilității și conformității în cadrul producției ecologice și etichetarea produselor ecologice (3) trebuie încorporat în Acordul privind SEE.
                  
               
                     (4)
                  
                  
                     Regulamentul de punere în aplicare (UE) 2021/1165 al Comisiei din 15 iulie 2021 de autorizare a anumitor produse și substanțe pentru utilizarea în producția ecologică și de stabilire a listelor acestora (4) trebuie încorporat în Acordul privind SEE.
                  
               
                     (5)
                  
                  
                     Regulamentul de punere în aplicare (UE) 2021/1165 abrogă Regulamentul (CE) nr. 889/2008 al Comisiei, (5) cu excepția anexelor VII și XI, care continuă să se aplice până la 31 decembrie 2023. Regulamentul (CE) nr. 889/2008 este încorporat în Acordul privind SEE și, prin urmare, se abrogă în conformitate cu Acordul privind SEE, cu excepția anexelor VII și XI, care continuă să se aplice până la 31 decembrie 2023.
                  
               
                     (6)
                  
                  
                     Prezenta decizie se referă la legislația privind produsele alimentare. Legislația privind produsele alimentare nu se aplică Principatului Liechtenstein atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole se extinde la Principatul Liechtenstein, astfel cum se specifică în partea introductivă a capitolului XII din anexa II la Acordul privind SEE. Prezenta decizie nu se aplică, așadar, Principatului Liechtenstein.
                  
               
                     (7)
                  
                  
                     Prin urmare, anexa II la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Capitolul XII din anexa II la Acordul privind SEE se modifică după cum urmează:
            
                        1.
                     
                     
                        La punctul 54b [Regulamentul (UE) 2018/848 al Parlamentului European și al Consiliului] se adaugă următoarea liniuță:
                        
                                    „—
                                 
                                 
                                    
                                       32021 R 0715: Regulamentul delegat (UE) 2021/715 al Comisiei din 20 ianuarie 2021 (JO L 151, 3.5.2021, p. 1).”
                                 
                              
                  
                        2.
                     
                     
                        După punctul 54bh [Regulamentul de punere în aplicare (UE) 2021/1378 al Comisiei] se introduc următoarele puncte:
                        
                                    „54bi.
                                 
                                 
                                    
                                       32021 R 1189: Regulamentul delegat (UE) 2021/1189 al Comisiei din 7 mai 2021 de completare a Regulamentului (UE) 2018/848 al Parlamentului European și al Consiliului în ceea ce privește producția și comercializarea materialului de reproducere a plantelor din material eterogen ecologic provenit de la anumite genuri sau specii (JO L 258, 20.7.2021, p. 18).
                                 
                              
                                    54bj.
                                 
                                 
                                    
                                       32021 R 0279: Regulamentul de punere în aplicare (UE) 2021/279 al Comisiei din 22 februarie 2021 de stabilire a normelor de aplicare a Regulamentului (UE) 2018/848 al Parlamentului European și al Consiliului în ceea ce privește controalele și alte măsuri de asigurare a trasabilității și conformității în cadrul producției ecologice și etichetarea produselor ecologice (JO L 62, 23.2.2021, p. 6).
                                 
                              
                                    54bk.
                                 
                                 
                                    
                                       32021 R 1165: Regulamentul de punere în aplicare (UE) 2021/1165 al Comisiei din 15 iulie 2021 de autorizare a anumitor produse și substanțe pentru utilizarea în producția ecologică și de stabilire a listelor acestora (JO L 253, 16.7.2021, p. 13).”
                                 
                              
                  
                        3.
                     
                     
                        Textul de la punctul 54ba [Regulamentul (CE) nr. 889/2008 al Comisiei] se elimină. Anexele VII și XI la Regulamentul (CE) nr. 889/2008 continuă să se aplice până la 31 decembrie 2023.
                     
                  
         
            Articolul 2
            Textele în limbile islandeză și norvegiană ale Regulamentelor delegate (UE) 2021/715 și (UE) 2021/1189 și ale Regulamentelor de punere în aplicare (UE) 2021/279 și (UE) 2021/1165, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 5 februarie 2022, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*), sau la data intrării în vigoare a Deciziei nr. 31/2022 a Comitetului mixt al SEE din 4 februarie 2022 (6), dacă această dată este ulterioară.
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 4 februarie 2022.
            
               
                  Pentru Comitetul mixt al SEE
               
               
                  Președintele
               
               Nicolas VON LINGEN
            
         
         
            (1)  JO L 151, 3.5.2021, p. 1.
         
            (2)  JO L 258, 20.7.2021, p. 18.
         
            (3)  JO L 62, 23.2.2021, p. 6.
         
            (4)  JO L 253, 16.7.2021, p. 13.
         
            (5)  JO L 250, 18.9.2008, p. 1.
         
            (*)  Nu au fost semnalate obligații constituționale.
         
            (6)  A se vedea pagina 49 din prezentul Jurnal Oficial.